कंप्यूटर हैकर अइसन टेक्नीकल रूप से दक्ष आ सक्षम एक्सपर्ट होखे लें जे कंप्यूटर प्रोग्रामिंग आ कंप्यूटर के समस्या हल क सके लें। ई लोग अपना तकनीकी ज्ञान के इस्तमाल से कंप्यूटर सिस्टम चाहे नेटवर्क में कौनों बाधा भा रोक के पार क सके में सक्षम होला। हालाँकि, एह शब्द के काफी इस्तमाल जनरल अरथ में ना क के सिक्योरिटी हैकर लोग खातिर कइल जाला आ खराब नीयत से कंप्यूटर सिस्टम आ नेटवर्क के सिक्योरिटी तूर के पहुँच बना लेवे वाला लोगन खाती भी होला, जबकि तकनीकी रूप से ऊ लोग ब्लैक हैट हैकर कहाला।